**Sprendimas**

**Dėl pasvalio rajono savivaldybės administracijos struktūros patvirtinimo**

2019 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 10 punktu, 18 straipsnio 1 dalimi, 30 straipsnio 1 dalimi, atsižvelgdama į Vyriausybės atstovų įstaigos Vyriausybės atstovo Panevėžio ir Utenos apskrityse 2019 m. rugsėjo 12 d. teikimą Nr. T-2(2.1) „Dėl Pasvalio rajono savivaldybės administracijos Švietimo ir sporto skyriaus vyriausiojo specialisto (jaunimo reikalų koordinatoriaus) pareigybės aprašymo pakeitimo“, į Pasvalio rajono savivaldybės administracijos direktoriaus 2019 m. spalio 24 d. siūlymą Nr. ASI-548 „Dėl Pasvalio rajono savivaldybės administracijos struktūros pakeitimo“ ir į Pasvalio rajono savivaldybės mero 2019 m. lapkričio 5 d. potvarkį Nr. MV-97 „Dėl Pasvalio rajono savivaldybės administracijos struktūros pakeitimo“, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės administracijos struktūrą (pridedama).

2. Pripažinti netekusiu galios Pasvalio rajono savivaldybės tarybos 2019 m. gegužės 30 d. sprendimą Nr. T1-82 „Dėl Pasvalio rajono savivaldybės administracijos struktūros patvirtinimo“.

3. Sprendimas įsigalioja nuo 2020 m. sausio 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Juridinio ir personalo skyriaus vedėja

Jurgita Karčiauskienė

2019-11-27

DVS Nr. RTS-266

PATVIRTINTA

Pasvalio rajono savivaldybės tarybos

2019 m. gruodžio \_\_\_ d. sprendimu Nr. T1-

**PASVALIO RAJONO SAVIVALDYBĖS ADMINISTRACIJOS STRUKTŪRA**

**ADMINISTRACIJOS DIREKTORIAUS PAVADUOTOJAS**

**ADMINISTRACIJOS DIREKTORIUS**

ŪKIO IR TRANSPORTO TARNYBA

VAŠKŲ SENIŪNIJA

SALOČIŲ SENIŪNIJA

PUŠALOTO SENIŪNIJA

PUMPĖNŲ SENIŪNIJA

PASVALIO MIESTO SENIŪNIJA

PASVALIO APYLINKIŲ SENIŪNIJA

NAMIŠIŲ SENIŪNIJA

KRINČINO SENIŪNIJA

JONIŠKĖLIO MIESTO SENIŪNIJA

JONIŠKĖLIO APYLINKIŲ SENIŪNIJA

DAUJĖNŲ SENIŪNIJA

CIVILINĖS METRIKACIJOS SKYRIUS

SOCIALINĖS PARAMOS IR SVEIKATOS SKYRIUS

JURIDINIS IR PERSONALO SKYRIUS

FINANSŲ SKYRIUS

CENTRALIZUOTAS VIDAUS AUDITO SKYRIUS

APSKAITOS SKYRIUS

ŽEMĖS ŪKIO SKYRIUS

VIETINIO ŪKIO IR PLĖTROS SKYRIUS

ŠVIETIMO IR SPORTO SKYRIUS

STRATEGINIO PLANAVIMO IR INVESTICIJŲ SKYRIUS

BENDRASIS SKYRIUS

VYRIAUSIASIS SPECIALISTAS (JAUNIMO REIKALŲ KOORDINATORIUS)

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės administracijos struktūros patvirtinimo**

**2019-11-27**

Pasvalys

**1. Problemos esmė**

Vietos savivaldos įstatymo 16 straipsnio 2 dalies 10 punktu, 30 straipsnio 1 dalimi nustatyta, jog savivaldybės tarybos išimtinė kompetencija – savivaldybės administracijos struktūros nustatymas savivaldybės administracijos direktoriaus siūlymu mero teikimu.

Lietuvos Respublikos jaunimo politikos pagrindų įstatymo 3 straipsnio 3 dalies 1 ir 2 punktuose nustatyta, kad savivaldybės jaunimo reikalų koordinatorius yra savivaldybės administracijos valstybės tarnautojas, kurio pareigybės aprašymas tvirtinamas vadovaujantis Lietuvos Respublikos socialinės apsaugos ir darbo ministro patvirtintu Tipiniu savivaldybės jaunimo reikalų koordinatoriaus pareigybės aprašymu. Lietuvos Respublikos socialinės apsaugos ir darbo ministro 2019 m. sausio 24 d. įsakymu Nr. A1-46 „Dėl Lietuvos Respublikos socialinės apsaugos ir darbo ministro 2008 m. kovo 4 d. įsakymo Nr. A1-68 „Dėl pavyzdinio savivaldybės jaunimo reikalų koordinatoriaus (vyriausiojo specialisto) pareigybės aprašymo ir pavyzdinio savivaldybės jaunimo reikalų koordinatoriaus (vyresniojo specialisto) pareigybės aprašymo patvirtinimo“ pakeitimo“ Lietuvos Respublikos socialinės apsaugos ir darbo ministro 2008 m. kovo 4 d. įsakymas Nr. A1-68 „Dėl pavyzdinio savivaldybės jaunimo reikalų koordinatoriaus (vyriausiojo specialisto) pareigybės aprašymo ir pavyzdinio savivaldybės jaunimo reikalų koordinatoriaus (vyresniojo specialisto) pareigybės aprašymo patvirtinimo“ išdėstytas nauja redakcija ir patvirtintas Tipinis savivaldybės jaunimo reikalų koordinatoriaus (vyriausiojo specialisto) pareigybės aprašymas (toliau – Tipinis pareigybės aprašymas).

Paminėtina, kad vadovaujantis socialinės apsaugos ir darbo ministro 2008 m. kovo 4 d. įsakymo Nr. A1-68 „Dėl pavyzdinio savivaldybės jaunimo reikalų koordinatoriaus (vyriausiojo specialisto) pareigybės aprašymo ir pavyzdinio savivaldybės jaunimo reikalų koordinatoriaus (vyresniojo specialisto) pareigybės aprašymo patvirtinimo“ (redakcija galiojusi iki 2019 m. sausio 25 d.), 2 punktu, savivaldybėms buvo rekomenduojama rengiant savivaldybės jaunimo reikalų koordinatoriaus pareigybės aprašymą, vadovautis šio įsakymo 1 punktu patvirtintu pavyzdiniu pareigybės aprašymu. Tačiau, nuo 2019 m. sausio 26 d. įsigaliojus socialinės apsaugos ir darbo ministro 2019 m. sausio 24 d. įsakymui Nr. A1-46 „Dėl Lietuvos Respublikos socialinės apsaugos ir darbo ministro 2008 m. kovo 4 d. įsakymo Nr. A1-68 „Dėl pavyzdinio savivaldybės jaunimo reikalų koordinatoriaus (vyriausiojo specialisto) pareigybės aprašymo ir pavyzdinio savivaldybės jaunimo reikalų koordinatoriaus (vyresniojo specialisto) pareigybės aprašymo patvirtinimo“ pakeitimo“, rekomendacinio pobūdžio nuostatos neteko galios, o Tipiniame pareigybės aprašyme nustatyti reikalavimai tapo privalomais. Vadovaujantis Tipinio pareigybės aprašymo 6 punktu, jaunimo reikalų koordinatoriaus pareigas einantis valstybės tarnautojas yra tiesiogiai pavaldus savivaldybės administracijos direktoriui.

Atsižvelgiant į tai, kas išdėstyta, Pasvalio rajono savivaldybės (toliau – Savivaldybė) tarybos 2019 m. gegužės 30 d. sprendimu Nr. T1-82 „Dėl Pasvalio rajono savivaldybės administracijos struktūros patvirtinimo“ patvirtinta Savivaldybės administracijos struktūra tapo keistina, t. y. valstybės tarnautojo pareigybė (jaunimo reikalų koordinatorius) turėtų būti ne Savivaldybės administracijos Švietimo ir sporto skyriaus sudėtyje, o tiesiogiai pavaldi Savivaldybės administracijos direktoriui.

Paminėtina, kad Vyriausybės atstovų įstaigos Vyriausybės atstovo Panevėžio ir Utenos apskrityse 2019 m. rugsėjo 12 d. teikime Nr. T-2(2.1) „Dėl Pasvalio rajono savivaldybės administracijos Švietimo ir sporto skyriaus vyriausiojo specialisto (jaunimo reikalų koordinatoriaus) pareigybės aprašymo pakeitimo“ (toliau – Teikimas) nurodytas siūlymas, kuris yra analogiškas aukščiau įvardintam pasiūlymui.

Atsižvelgiant į tai, kas išdėstyta, teikiamas Savivaldybės tarybai svarstyti Savivaldybės administracijos struktūros pakeitimo klausimas.

Paminėtina, kad apie aukščiau įvardintus Savivaldybės administracijos viduje siūlomus atlikti struktūrinius pakeitimus teisės aktų nustatyta tvarka informuota Darbo taryba.

**2. Kokios siūlomos naujos teisinio reguliavimo nuostatos ir kokių rezultatų laukiama**

Siekiant įgyvendinti aukščiau įvardintų teisės aktų pakeitimus bei atsižvelgiant į Savivaldybės administracijos direktoriaus 2019 m. spalio 24 d. siūlymą Nr. ASI-548 „Dėl Pasvalio rajono savivaldybės administracijos struktūros pakeitimo“, siūloma nuo 2020 m. vasario 1 d. patvirtinti Savivaldybės administracijos struktūrą, kurioje valstybės tarnautojo pareigybė (jaunimo reikalų koordinatorius) turėtų būti ne Savivaldybės administracijos Švietimo ir sporto skyriaus sudėtyje, o tiesiogiai pavaldi Savivaldybės administracijos direktoriui.

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas neturėtų jokios įtakos verslui.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** atitinkamų struktūrinių padalinių nuostatų, pareigybių aprašymų, valstybės tarnautojų sąrašo, kitų teisės aktų atitinkami pakeitimai**.**

**6. Sprendimo projekto iniciatoriai** Savivaldybės administracijos direktorius.

**7. Sprendimo projekto rengimo metu gauti specialistų vertinimai ir išvados –** negauta**.**

PRIDEDAMA:

1. Savivaldybės administracijos direktoriaus 2019 m. spalio 24 d. siūlymas Nr. ASI-548 „Dėl Pasvalio rajono savivaldybės administracijos struktūros pakeitimo“, 2 lapai.

2. Pasvalio rajono savivaldybės tarybos 2019 m. gegužės 30 d. sprendimas Nr. T1-82 „Dėl Pasvalio rajono savivaldybės administracijos struktūros patvirtinimo“, 2 lapai.

3. Vyriausybės atstovų įstaigos Vyriausybės atstovo Panevėžio ir Utenos apskrityse 2019 m. rugsėjo 12 d. teikimas Nr. T-2(2.1) „Dėl Pasvalio rajono savivaldybės administracijos Švietimo ir sporto skyriaus vyriausiojo specialisto (jaunimo reikalų koordinatoriaus) pareigybės aprašymo pakeitimo“, 2 lapai.

4. Pasvalio rajono savivaldybės mero 2019 m. lapkričio 5 d. potvarkis Nr. MV-97 „Dėl Pasvalio rajono savivaldybės administracijos struktūros pakeitimo“, 1 lapas.

5. Savivaldybės administracijos 2019 m. spalio 24 d. raštas Nr. ASI-548 „Dėl Pasvalio rajono savivaldybės administracijos struktūros pakeitimo“, 6 lapai.

Skyriaus vedėja Jurgita Karčiauskienė